Hari manunjuakkan pukua satangah duo. Ajo Dalang (namo sangajo disamarkan, beko takuik kok ado namo e nan samo jo sanak, tasingguang pulo) ...
Nan kini Ajo dalang lah barubah. Sumbayang alah rajin, walau kadang ado juo ompong ciek ciek. Wakatu ko, basangajoan pai sumbayan luhua ka masajik raya. Ba ka indak, jarang jarang bisa ka padang takah iko. Kato urang masajik nyo gadang, tampak di foto rancak bana. Sakalian kan bisa lo ba selfie selfie si ajo senek.
Salapeh ba wuduak, nan si ajo mulai masuak masajik. Di pasang niak ka sumbayang luhua. Di angkek tangan , dibaco takbir, sakutiko bapiciangkan mato salayang.
Salasai mambaco doa iftitah, basambuang jo alfatihah. Di cukuik an jo baco surek qul hu wallahu ahad. Bapiciangkan mato salayang, ba baco takbir lanjuik nyo rukuak. salapeh rukuak nyo tagak baliak.
Tibo tibo ado taraso urang nan ma ngaca bahunyo dek si Ajo. Takajuik si ajo, nyo bae mancaliak ka balakang. Antah sia lah ko, kenal indah tau pun indak. Langsung tabik emosi si ajo. Nyo angkek krah baju paja ko.
" Woi, galadia aden sadang sumbayang kusuak, ang gaduah juo. A io lah setan gadang ang ko mah" Si ajo mangicek jo emosi.
Tangan si ajo lah mangapa, basiap inggok ka pangkat turiak paja ko. Untung tibo ado urang nan malarai. Nyo pisahan si Ajo jo paja tadi. Di tanyo sabab musabab. Alah dicaritoan kronologis kajadian.
Tagalak urang nan bakumpua dek masalah iko. Di jalehan dek surang urang.
"Jo, kalu di kaca urang tu tando urang tu nio sumbayang ba jamaah jo ajo. Bukan niaik untuak mangaduah sumbayang ajo"
Si Ajo, muko e merah. Antaro galak jo malu. Dalam hati saketek manyasa " Onde yo kurang juo pangatahuan agamo den baru e"
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn